Este vorba de un apartament la etajul I, cu camere pe ambele părți ale blocului, plasat într-o zonă liniștită, cu stația tramvaiului 2 foarte aproape, la două stații de metrou, plasat deasupra unui magazin mixt care se închide seara târziu, astfel încât am putut să ne cumpărăm câte ceva pentru micul dejun, după plimbările lungi și târzii din oraș. Apartamentul e curat, aerisit și are tot ceea ce este nevoie. Pentru cafea, este presou. Poate ar fi nevoie de un prăjitor de pâine. Cele două paturi sunt mari, wifi merge bine. În apartament ești protejat, ai trei uși de trecut. E cald și plăcut. Pereții sunt subțiri, se aud vecinii, dar e în regulă. Gazdele sunt atente și discrete.